কলকাতা পুরসভা সংলগ্ন এলাকায় হকার উচ্ছেদ নিয়ে বিতর্ক

কলকাতা: কলকাতা পুরসভা (Kolkata Municipality Corporation) লাগোয়া এলাকায় হকার উচ্ছেদ অভিযান নিয়ে নতুন করে বিতর্ক তৈরি হয়েছে। অভিযোগ উঠেছে, কলকাতা হাইকোর্টের (Calcutta High Court) নির্দেশিকাকে উপেক্ষা করে বৈধ ও নিয়ম মেনে ব্যবসা করা হকারদেরও উচ্ছেদ করা হচ্ছে।

আবেদনকারী তিনজন হকারের পক্ষ থেকে আদালতে মামলা করা হয়েছে। তাঁদের আইনজীবী দেবাশীষ ব্যানার্জীর দাবি, হাইকোর্টের প্রধান বিচারপতির ডিভিশন বেঞ্চ কেবলমাত্র বেআইনি ভাবে দখলদারি করে ব্যবসা করা হকারদের উচ্ছেদের নির্দেশ দিয়েছিল। অথচ বাস্তবে পুরসভার নিয়ম মেনে দোকান বসানো বৈধ হকারদেরও হঠাতে উদ্যোগ নেওয়া হচ্ছে, যা আদালতের নির্দেশ বিরোধী।

আরও পড়ুন: কল্যাণীতে প্রথমবার বাড়ি বাড়ি পাইপ লাইনে রান্নার গ্যাস

এদিন ভারপ্রাপ্ত প্রধান বিচারপতির ডিভিশন বেঞ্চ স্পষ্ট জানিয়ে দেয়, পুরসভার অনুমোদন থাকা বা নিয়ম মেনে ব্যবসা করা হকাররা যদি মনে করেন যে উচ্ছেদের জেরে তাঁদের সমস্যার মুখে পড়তে হচ্ছে, তাহলে তাঁরা ব্যক্তিগতভাবে আদালতের উপযুক্ত বেঞ্চে আবেদন জানিয়ে নিজেদের অভিযোগ পেশ করতে পারবেন। হকার উচ্ছেদ, ফুটপাত দখল এবং জনস্বার্থ সংক্রান্ত বাকি বিষয়গুলির পরবর্তী শুনানি আগামী ডিসেম্বরে হবে। শহরের বিভিন্ন অঞ্চলে চলতে থাকা উচ্ছেদ অভিযান সামনে রেখে আদালতের এই পর্যবেক্ষণ বিশেষ তাৎপর্যপূর্ণ বলে মনে করা হচ্ছে।

দেখুন আরও খবর: